《辰十月八日同希周扫松灵石晚步松下怆然有怀》
宋代·谢直

寒光转南陆，夕景上乔木。
层柯荫修径，疏密散金绿。
缅怀载酒人，萝蔓记遐躅。
行行出林表，烟莽际童牧。
时有种麦儿，挥锄电翻覆。

作者简介：谢直，一名希孟，字古民，号晦斋，黄岩（今属浙江）人。孝宗淳熙十一年（一一八四）进士。历太社令，大理司直（《嘉定赤城志》卷三三）。宁宗嘉定十五年（一二二二）由添差嘉兴府通判罢（《宋会要辑稿》职官七五之三一）。清光绪《黄岩县志》卷二○有传。今录诗十七首。